Арча һәм Әтнә егетләрен хәрби хезмәткә дога белән озаталар

	Арча һәм Әтнә муниципаль районында Хәрби хезмәткә чакырылучылар көннәрендә Арча мәчете һәм чиркәвеннән дә вәкилләр килә. Арча имам-мөхтәсибе Раил хәзрәт Гыйләҗев һәм чиркәүдән Василиск атакай хәрби хезмәткә китүчеләр һәм ата-аналары өчен дога кылалар.	 2009 елдан Арча һәм Әтнә районнары мәчетләрендәге җомга намазында һәм чиркәүләрдә мәхәллә халкы тарафыннан РФнең Кораллы көчләренә хәрби хезмәткә китүчеләр өчен дога кылына.   Әлеге районнарда Хәрби комиссариат һәм мәчет, чиркәү араларында хезмәттәшлек инде берничә ел дәвам итә һәм елдан-ел үсә. Әлеге хезмәттәшлек конфессияләр арасындагы бердәмлекне ныгыту һәм яшьләрне әхлакка чакыру, хәрби хезмәтнең дәрәҗәсен арттыру максатыннан оештырыла. 

Татарстан Диния Нәзарәте

	№   | 26.12.2012	


